
Rhan 1
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	Yn y wers hon defnyddia strategaeth Asesu ar gyfer dysgu sef rhannu meini prawf llwyddiant. Er gwaethaf y wers hon, dw i’n rhannu a thrafod y meini prawf llwyddiant gyda’r dysgwyr ar ddechrau pob gwers. Yn gyntaf, wnes i drafod y meini prawf llwyddiant gyda’r dysgwyr. Er enghraifft, yr hyn dw i angen iddyn nhw gyflawni yn ei llyfrau fel y brif dasg ac esbonio pa weithgareddau cyfoethogi sydd wedi ei leoli o gwmpas y dosbarth ac yr hyn sydd angen iddyn nhw wneud yn yr ardaloedd hyn.
Yna, wnaeth y dysgwyr ysgrifennu nod y wers yn ei llyfrau, ‘Nod y wers: I ddysgu am bwysigrwydd yr Eglwys ac adnabod yr hyn sydd yn yr Eglwys’. Er mwyn sicrhau bod pob disgybl wedi deall yr hyn a ddysgir yn y wers byddaf yn atgyfnerthu’r strategaeth meini prawf llwyddiant a chwestiynu nhw os maen nhw’n cytuno bod nhw yn bersonol wedi cyrraedd y meini prawf llwyddiant hon.
Bwriad o ddefnyddio strategaethau asesu ar gyfer dysgu yw ei bod yn rhoi pwrpas i’r wers ac yn dangos yn eglur yr hyn mae’r athro yn disgwyl iddynt gyflawni. Y rhesymeg tu ôl asesu ar gyfer dysgu yw penderfynu ble mae dysgwyr y neu ddysgu a ble mae angen iddynt fynd nesaf, a sut orau i’w cael yno. (Grŵp Diwygio Asesu, 2002).

	Beth rydych chi wedi’i ddysgu?

	Noda Llywodraeth Cymru (2010) bod disgyblion yn debygol o gyflawni Gwaith o ansawdd well os maent yn gweithio ar y cyd ac yn adnabod y meini prawf. Ymhellach, atgyfnertha Clarke (2018) bod y disgyblion yn medru monitro ei chynnydd, adnabod gwaith o safon dda a gwendidau wrth gyflawni gwaith. Mae angen i unrhyw ddysgwr i wybod beth maent yn dysgu ei wneud a beth yw’r llinyn mesur (Gilbert, 2010).

Yn bennaf, dysga nid yw pob math o asesu ar gyfer dysgu yn ffurfiol. Mae gymaint o asesu yn cael ei wneud ar lafar yng nghanol y gwersi. Creda bod asesu yn angenrheidiol ar gyfer cynnydd y disgyblion ac mae angen gweithredu yn gyson (Beadle, 2010).  Dealla bod angen drilio adborth yn gyson trwy gydol y gwersi er mwyn sicrhau bod y dysgwyr wedi deall yr hyn sydd angen iddynt wneud.
Wrth fod y disgyblion yn cadarnhau deallusrwydd o’r meini prawf llwyddiant maent yn galluogi nhw i weithio yn annibynnol.
Dylai dysgu ar draws y cwricwlwm cyfan defnyddio ystod eang o ddulliau asesu, gan greu darlun cyflawn o ddatblygiad y dysgwr (Llywodraeth Cymru, 2015).


	Beth nesaf?

	Yn symud ymlaen o’r profiad hwn, bwriadwyd i dal ati i gwestiynu ac arsylwi cynnydd y dysgwyr yn gyson er mwyn asesu dealltwriaeth a gallu'r dysgwyr. Bydd hyn yn fy ngalluogi i gefnogi’r dysgwyr yn y meysydd sydd angen wrth osod targedau a darparu ymyrraeth.

Hoffwn i’r dysgwyr fod yn ymwybodol o’u targedau a deall sut a beth sydd angen iddynt gyrraedd nhw. Hefyd bydd yr arfer yma yn ysgogi’r disgyblion i gyflawni tasgau a gweithgareddau fel y dymunwyd a ni fyddwn yn dibynnu ar adborth ysgrifenedig ar ddiwedd gwersi yn unig.

Dealla nid yw asesu ffurfiannol yn broses ddydd i ddydd, awr i awr, mae’n broses cyson a pharhaus. Atgyfnertha Dylan Wiliam (2002) hyn wrth nodi bod cadw disgyblion ar y trywydd cywir wrth iddynt gyflawni eu gwaith yn hanfodol.





	[bookmark: tblHere]Templed Profiad Proffesiynol 2:
	

	Safon Addysgeg
	Profiadau dysgu cyfunol


	Beth wnaethoch chi a pham?

	Ar y cyfan, wrth fod ar leoliad dw i wedi cymryd cyfrifoldeb personol i gynorthwyo a chefnogi fy mentor dosbarth wrth iddi ddysgu dosbarth blwyddyn dau. Felly, yn deillio o'r thema o 'Ein hardal Leol' a gwersi Mathemateg ar arian wnaethon fynd ar ymweliad i'r archfarchnad leol, sef Asda. Mae hyn yn enghraifft o'r disgyblion yn dysgu mewn amgylchedd y tu allan i'r ystafell ddosbarth arferol. Yn amlwg, mae profiadau dysgu cyfunol yn galluogi'r disgyblion i gynyddu ei dealltwriaeth ymysg y pwnc penodol. Penderfynais i a fy mentor dosbarth i greu asesiad risg gyda'n gilydd cyn i ni fynd ar y daith.
Trwy gydol y profiad hwn roedd angen i mi ymateb a dangos ymddygiadau proffesiynol i'r dysgwyr a chydweithwyr. Er enghraifft, ar y daith roeddwn yn diogelu pob disgybl wrth iddynt groesi'r heol a cherdded yr holl ffordd i'r archfarchnad. Bwriad y daith yma oedd rhoi'r cyfle i'r disgyblion ymweld â'u hardal leol, mynd i'r caffi yn yr archfarchnad i flasu bwyd ac i ennyn diddordeb yn y maes yr oeddwn yn eu dysgu.


	Beth rydych chi wedi’i ddysgu?

	Mae cyd-destunau a dulliau addysgu yn cael eu cyfuno i ddefnyddio profiad o amgylcheddau amrywiol a phriodol i gynorthwyo ei gilydd. Mae ardaloedd dysgu yn lleoliadau integredig ar gyfer dysgu sy'n dangos disgyblaeth a strwythur pwnc sy'n addas i brofiad. Mae profiadau dysgu cyfunol yn galluogi athrawon i gynllunio yn greadigol ac i arbrofi â chynllunio dysgu cyfunol a'u cwricwlwm eu hunain. Dysgaf fod profiadau dysgu cyfunol yn ffordd effeithiol o hwyluso'r dysgu ac yn darparu profiadau unigryw tu allan i'r dosbarth.
Gwelir bod y profiad hwn wedi cael effaith cadarnhaol ar y disgyblion gydag Anghenion Dysgu Ychwanegol yn y dosbarth wrth eu bod wed ennyn ei diddordeb ac mae'n addysgu gweithredol ac yn ail-ymgysylltu nhw yn yr addysgu.
Dywed Ofsted (2018) bod profiadau dysgu cyfunol tu allan i'r dosbarth yn cyfrannu yn arwyddocaol i godi safonau a gwella datblygiad disgyblion yn bersonol, cymdeithasol ac emosiynol.

	Beth nesaf?

	Yn deillio o'r profiad hwn, gwelir yr effaith cadarnhaol caiff ar ddatblygiad addysgol disgyblion a'u hymddygiad. Noda yn adroddiad Ofsted (2008) ei bod yn hollol bwysig bod pob disgybl yn cael y cyfle i arbrofi a dysgu mewn amgylcheddau tu hwnt i'r dosbarth yn eu plentyndod.
Bwriadwyd i ddefnyddio'r cyfleusterau tu allan i'r dosbarth er mwyn annog chwilfrydedd y disgyblion ynglŷn â'r pwnc perthnasol. Byddaf yn ceisio gwneud ymdrech wrth gynllunio fy ngwersi i gynnwys yr awyr agored a chreu cyd-destunau dilys i'r disgyblion. Wrth ystyried fy astudiaethau prifysgol bwriadwyd i selio fy mhrosiect ymchwil ar sut caiff addysg yn yr awyr agored a darparu profiadau dysgu cyfunol effaith ar ddisgyblion. Byddaf yn cynllunio gwers, ei ddysgu, arsylwi a chyfweld â'r disgyblion i asesu a myfyrio ar ba mor effeithiol oedd y wers.
Credaf bydd y weithred hon yn galluogi mi i ddatblygu ym mhroffesiynol wrth ddatblygu technegau newydd a datblygu cynnydd y disgyblion y byddaf yn dysgu yn gadarnhaol.





	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Thema'r ysgol gyfan y tymor hwn odd 'Ein Hardal Leol'. Felly roedd yn ddyletswydd i mi fel darpar athro sicrhau bod y disgyblion yn cael mewnwelediad o hanes a phrofiadau o gyd-destunau dilys bywyd go iawn wrth ymweld ag ystod o leoliadau yn y gymuned.
Trefnwn deithiau i fynd i'r Eglwys er mwyn iddynt ddatblygu dealltwriaeth o ba gyfleusterau sydd o'u gwmpas yn y gymuned. Noda Estyn (2018) bod creu cyd-destunau dilys mewn addysg yn ysgogi ymatebion cyfoethog mewn iaith lafar ac yn cynyddu'u dealltwriaeth. Roedd yn ddyletswydd i gyflwyno asesiad risg cyn i ni fynd ar y daith felly wnes i gynorthwyo'r mentor dosbarth wrth ysgrifennu'r asesiad risg. Yn ychwanegol, mae'n galluogi disgyblion i ddatblygu dychymyg byw trwy gyd-destunau dilys, cyfoethog. Datblygwyd dealltwriaeth ddyfnach wrth iddynt ymweld â'r Eglwys wrth gael mewnwelediad o'r nodweddion pwysig a hanes o'r Eglwys leol. Roedd y profiad hwn yn gysylltiedig â'r maes profiad a dysgu Dyniaethau. Fel y noda Donaldson (2015) mae'r maes hwn yn ganolog i ddysgwyr ddod yn ddinasyddion egwyddorol, gwybodus yng Nghymru a'r byd. Mewn cyd-destunau cyfoes a hanesyddol, gall ymchwilio ac archwilio'r profiad dynol yn eu hardal eu hunain a gweddill Cymru, yn ogystal ag yn y byd ehangach, fod o gymorth i ddysgwyr ddarganfod eu treftadaeth a datblygu ymdeimlad o le a chynefin.

	Beth rydych chi wedi’i ddysgu?

	Yn deillio o'r profiad hwn, dysga bod darparu cyfleoedd o gyd-destunau dilys bywyd go iawn yn tanio dychymyg a datblygu dealltwriaeth bellach i'r dysgwyr. Gwelir hynod o wahaniaeth yn ddealltwriaeth y disgyblion ar ôl i ni ymweld â'r lleoliadau yn y gymuned gan fod y dysgwyr wedi cael cyfle i archwilio ei hardal leol a chael y profiad o ymweld ag Eglwys ac archfarchnad. Mae'r profiad hwn wedi galluogi'r dysgwyr i gael cyfle o ddefnyddio ei synhwyrau wrth gael profiad o brofiadau neu bwnc newydd.

Yn bennaf, dysga bod addysgeg yn graidd o Gwricwlwm i Gymru. Mae'n hanfodol bod athrawon yn ystyried a chynnwys yr egwyddorion addysgeg wrth iddynt gynllunio'r cwricwlwm. Pwrpas defnyddio'r egwyddorion addysgeg hyn yw cefnogi dysgwyr i wireddu'r pedwar diben. Yn ymhelaethu o ddarparu cyd-destunau dilys bywyd go iawn yn arddangos addysgeg effeithiol wrth i'r dysgwyr dangos dealltwriaeth helaeth o'r ymweliadau.



	Beth nesaf?

	Bwriadwyd i dal ati a darparu cyfleoedd i'r dysgwyr fynd ar deithiau addysgiadol er mwyn datblygu dealltwriaeth ac ennyn diddordeb y dysgwyr. Er gwaethaf hyn, dw i'n bwriadu defnyddio'r amgylchedd sydd ar gampws yr Ysgol i'r eithaf er mwyn hybu dysgu'r disgyblion. Er enghraifft, defnyddio'r cyfleusterau sydd yn yr awyr agored i arbrofi a chymryd risg wrth iddynt ddysgu. Mae yna gymaint o fuddion wrth addysgu yn yr awyr agored, bydd y disgyblion yn elwa mewn cynifer o ffyrdd.
Bydd y profiadau o weithio a chwarae yn yr awyr agored yn gwella pob agwedd ar ddatblygiad plant, yn gymdeithasol, corfforol, creadigol, diwylliannol a phersonol (Llywodraeth Cymru, 2009). Mae'n debygol bydd y disgyblion yn datblygu, dysgu a chofio'r hyn a ddysgwyd yn well.
Yn ychwanegol, bwriadwyd i gynllunio'r ardaloedd yn y dosbarth yn berthnasol i gyd-destunau bywyd go iawn. Er enghraifft cynllunio siop, swyddfa bost  yn y dosbarth gydag arian, bwyd neu lythyron ffug er mwyn i'r dysgwyr datblygu eu sgiliau ariannol a chael synnwyr o gyfrifoldeb wrth iddynt chwarae rôl. Bydd y profiad hwn yn tanio'r dychymyg a galluogi'r dysgwyr i feddwl yn greadigol. Byddwn yn dysgu trwy chwarae.





	Templed Profiad Proffesiynol 4
	

	Safon Addysgeg
	Themâu trawsgwricwlaidd


	Beth wnaethoch chi a pham?

	Penderfynais gynllunio gwers oedd yn hollol drawsgwricwlaidd i feithrin cysylltiadau rhwng meysydd dysgu a gall yr hyn a ddysgir o fewn pob cydran gael ei fynegi. Fel y noda yn yr adolygiad Cwricwlwm i Gymru, dylai llythrennedd, rhifedd a chymhwysedd digidol fod yn Gyfrifoldebau Trawsgwricwlaidd i’r holl athrawon a phobl sy’n gweithio gyda phlant a phobl ifanc (Llywodraeth Cymru, 2015).
Y Maes Dysgu a Phrofiad a ffocyswyd yn y wers hon oedd Iechyd a Lles wrth iddynt ddysgu am fwyta’n iach ac adnabod bwydydd oedd yn iach ac afiach. Er hyn, yn y wers benodol hon rhoddwyd blaenoriaeth iddynt gael y cyfle i ddatblygu sgiliau llythrennedd a rhifedd. Ar ddechrau’r wers cawn drafodaeth ynglŷn â’r pwnc o fwyta’n iach, wnes i gwestiynu’r dysgwyr er mwyn annog trafodaeth. Datblygir y dysgwyr eu sgiliau siarad ag ymestyn eu syniadau neu eu hadroddiadau gan drefnu’r hyn y maent yn ei ddweud a chynnwyd manylion perthnasol.
Ymhellach, datblygwyd eu sgiliau gwrando wrth wrando ar eraill gan ganolbwyntio, deal y prif bwyntiau a gofyn am eglurhad os oes ei angen. Yn ychwanegol, gellir dangos eu bod yn deal yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol. Wrth i’r dysgwyr fynd ati a chyflawni’r brif dasg yn y wers disgwyliwyd iddynt ddatblygu a defnyddio sgiliau data er mwyn casglu a chofnodi data, cyflwyno, dadansoddi a dehongli canlyniadau. Roedd angen i’r dysgwyr casglu a chofnodi data o ddiagramau a phictogramau lle bo’r symbol yn cynrychioli un uned. Yn ychwanegol, roeddwn yn echdynnu a dehongli gwybodaeth o ddiagramau er mwyn cofnodi mewn i graff bar.


	Beth rydych chi wedi’i ddysgu?

	Dysga bod y dull o ddarparu themâu trawsgwricwlaidd yn ategu dilyniant a pharhad wrth ddysgu. Dylai athrawon cefnogi dysgwyr i greu cysylltiadau ar draws y cwricwlwm, drwy gyfuno amrediad o agweddau gyda’r bwriad o drafod materion pwysig (Llywodraeth Cymru, 2015).
Gwelir yr effaith cadarnhaol caiff gwersi trawsgwricwlaidd ar ddatblygiad y dysgwyr, mae’n darparu cyfleoedd eang iddynt ddatblygu ystod o sgiliau. Pwysleisia Llywodraeth Cymru (2015) hyn wrth nodi bod llythrennedd, rhifedd a chymhwysedd digidol yn sgiliau hanfodol ar draws pob maes dysgu a phrofiad.


	Beth nesaf?

	Y camau nesaf ar gyfer fy natblygiad proffesiynol fydd i ehangu fy ngwybodaeth a dealltwriaeth amdano’r themâu trawsgwricwlaidd. Yn cynnwys, Cwricwlwm i Gymru, Fframwaith Llythrennedd, Rhifedd a Chymhwysedd Digidol. Byddaf yn canfod y wybodaeth yma a defnyddio wrth gynllunio gwersi a sicrhau fy mod yn cynllunio gwersi a themâu trawsgwricwlaidd.



Nifer y geiriau: Tua 2,000
















Rhan 2 
1. Cyflwyniad
Yn ôl Llywodraeth Cymru (d.d.) mae datblygu dealltwriaeth ddyfnach o addysgeg, yn seiliedig ar arferion effeithiol yn allweddol er mwyn gwella dysgu ac addysgu. Er sail hyn, yn allweddol i ddarparu sylfaen gadarn ar gyfer arloesi Cwricwlwm i Gymru. Amcanion yr ymchwil hwn yw adfyfyrio yn feirniadol ar gynnydd wrth gynllunio, paratoi ac addysgu gwersi sydd yn ymgorffori egwyddorion addysgeg benodol. Yn yr aseiniad ysgrifenedig hwn, dewiswyd Asesu ar Gyfer Dysgu i’w ddatblygu a chyfiawnhau. Yn yr aseiniad hwn, gwerthuswyd yn feirniadol amrywiaeth o lenyddiaeth ac ymchwil yn feirniadol ar addysgeg a dysgu effeithiol sydd yn gysylltiedig ag Asesu ar Gyfer Dysgu. Yn ôl Grŵp Diwygio Asesu (2002) Asesu ar Gyfer Dysgu yw’r broses o ddehongli tystiolaeth i’w defnyddio gan ddysgwyr a’u hathrawon, i ystyried ble mae disgyblion yn dysgu. Ymhellach, beth yw’r camau nesaf ar gyfer eu datblygiad a beth sydd angen gwneud i gyrraedd yno. Atgyfnertha Black a Wiliam (1998, td. 2) bod angen i athrawon adnabod cynnydd ac anawsterau eu dysgwyr wrth iddynt ddysgu.
Yn deillio o’r rhan gyntaf o’r aseiniad hwn, dewiswyd tystiolaeth orau o fy Mhasbort Dysgu Proffesiynol ategir i’r defnydd o’r strategaeth bedagogaidd Asesu ar Gyfer Dysgu. Wedyn rhaid ystyried yr holl ymdrech yn ystod adeg yn yr Ysgol leoliad, esbonia’r holl strategaethau a ddefnyddiwyd. Mae’r dull a ddewiswyd yn cysylltu gyda’r holl adeg ar fy mhrofiad addysgu proffesiynol, wnes i archwilio a threiali ystod o’r pedwar dimensiwn cyffredinol o ‘Addysgu Gwych’ ar lawr y dosbarth fel rhan o Bontio. Cefais y cyfle i ddatblygu yn broffesiynol fel darpar athrawes wrth ehangu fy ngwybodaeth a dealltwriaeth. Noda Black a Wiliam (1998, td. 1) bod rhannu meini prawf, defnydd ansawdd y cwestiynu, ansawdd a’r defnydd o adborth ac asesu cyfoedion a hunanasesu yw’r craidd o asesu. Wrth ystyried y gosodiad uchod yn ofalus, gwelir bod nifer o faterion allweddol yn codi wrth gysylltu â’r gwahaniaeth caiff ar ddatblygiad dysgwyr.

2. Adolygiad Llenyddiaeth
Bwriad yr adran hon yw archwilio a darganfod yn ansoddol y meysydd sydd yn gysylltiedig â’r strategaeth bedagogaidd, sef Asesu ar Gyfer Dysgu. Pwysleisia’r pwysigrwydd ohonynt mewn cyd-destun dosbarth a’r effaith cadarnhaol caiff ar gynnydd a datblygiad dysgwyr. Ar yr un pryd, cysylltwyd gyda beirniadaeth berthnasol o gwmpas y maes hwn. Esiampl nodedig fydd cysylltu â Phasbort Dysgu Proffesiynol er mwyn arddangos tystiolaeth sydd yn ynghlwm â’r dull pedagogaidd hwn. Cred Llywodraeth Cymru (2020) mae dysgwyr wrth galon asesu a dylid eu cefnogi wrth ddatblygu eu cynnydd addysgol. Dylai athrawon defnyddio ystod o ddulliau asesu wrth ddarparu’r cwricwlwm, gan greu darlun cyflawn o ddatblygiad y dysgwyr. Ategir NFER (d.d.) dylid Asesu ar Gyfer Dysgu eu gwreiddio yn y dosbarth yn ddyddiol er mwyn alluogi dealltwriaeth gyson o gynnydd y dysgwyr a hybu datblygiad. Dywed Black a Wiliam (1998, td. 3) dengys astudiaethau bod asesiad ffurfiannol cyson a chryf yn galluogi disgyblion i ddatblygu yn arwyddocaol. Fel y deallwn mai yna ystod o ffyrdd mae athrawon yn defnyddio i asesu eu dysgwyr. Un o’r agweddau pwysicaf ar y mater hwn yw'r effaith caiff Asesu ar Gyfer Dysgu ar gynnydd dysgwyr o ddydd i ddydd.
“Assessment for Learning is much broader and develops a culture of dialogue, observation, reflection and feedback to enhance ongoing learning” (Llywodraeth Cymru, 2013, td. 7). Gellir dadlau ymhellach gan ddweud bod y dulliau yn cyfoethogi’r ansawdd y dysgu. 

Yn gyntaf, soniwyd am rannu meini prawf llwyddiant. Noda NFER (d.d.) bwriad meini prawf llwyddiant yw darparu cyfle i ddysgwyr adfyfyrio a thrafod eu dysgu, cynnydd a dilyniant mewn dysgu. Mae rhannu meini prawf llwyddiant yn cyfrannu yn gadarnhaol at ganlyniadau’r dysgwyr a’r gwaith maen nhw’n cyflawni. Awgryma Llywodraeth Cymru (2010) mae angen i’r dasg ennyn diddordeb y dysgwyr ac yn addas i’r hyn maent yn gallu eu cyflawni. O ganlyniad, bydd hynny’n gwella eu hymgysylltiad a’u cymhelliant wrth ddysgu. Dywed Llywodraeth Cymru (2010) bod disgyblion yn debygol o gyflawni gwaith o ansawdd well os maent yn gweithio ar y cyd ac yn adnabod y meini prawf. Ymhellach, atgyfnertha Clarke (2018) bod y disgyblion yn medru monitro eu cynnydd, adnabod gwaith o safon dda a gwendidau wrth gyflawni gwaith. O ganlyniad, gwelir athrawon effaith gadarnhaol yn ddatblygiad eu dysgwyr wrth iddynt weithio yn annibynnol. Fodd bynnag, eglura Hattie (2015) y pwysigrwydd o rannu meini prawf llwyddiant gyda dysgwyr. Yn deillio o hyn, dywed Hattie (2015) dylai dysgwyr fod yn ymwybodol o’r hyn mae’r athrawes yn disgwyl iddynt gyflawni.
Tra bod dadl y llenyddiaeth uchod efallai’n gywir, rhaid nodi bod yna tystiolaeth bellach ynglŷn â gwelliant y dull yma. “For primary teachers particularly, there is a tendency to emphasise quantity and presentation of work and to neglect its quality in relation to learning” (Black a Wiliam, 1998, td. 6). Yn deillio o’r dyfyniad uchod, dealla’r pwysigrwydd o sicrhau bod y meini prawf llwyddiant yn addas a mesuradwy. “Mae’n rhaid i’r dysgwyr ddeall ffiniau’r dasg ac felly mae’n rhaid i athrawon osod y ffiniau” (Llywodraeth Cymru, 2010, td. 8). Er hyn, dylid athrawon cynllunio’r meini prawf llwyddiant gan ystyried gallu’r dysgwyr a gosod gyda’r bwriad o sicrhau dilyniant yn y dysgu.
Y farn gyffredinol heddiw yw bod rôl y dysgwyr yw cyfrannu at y broses o asesu a dysgu, wrth ystyried eu gallu a’u ddatblygiad. Yr ail ystyriaeth yw'r dull o hunan asesu ac asesu cyfoedion, yn amlwg y dysgwyr yw’r craidd o asesu. Yn ôl trafodaeth, mae’r dull o hunan asesu ac asesu cyfoedion yn datblygu gwybodaeth, sgiliau a dealltwriaeth y dysgwr. O ganlyniad, gwelir hunan asesu ac asesu cyfoedion yn strategaeth gadarnhaol iawn gan fod yr athro a dysgwyr yn elwa o’r strategaeth. Atgyfnertha Coe et al (2014) bod hunan asesu a chyfoedion yn gyfle i’r athro adnabod yr hyn mae’r dysgwyr wedi deall ac mae yna synnwyr o gydweithredu. Dadlau Gilbert (2010, td. 27) ymhellach wrth ddweud mai’n hanfodol bod pob dysgwyr yn ymwybodol o’r hyn sydd angen iddynt gyflawni a beth yw’r llinyn mesur er mwyn anelu at darged a chadw ar y trywydd cywir. Datblyga’r dysgwyr synnwyr o gyfrifoldeb i weithio yn annibynnol wrth hunan asesu a chyfoedion. Yn ogystal â hyn noda Estyn (2019) bod hunan asesu a chyfoedion yn galluogi'r dysgwyr i gymryd perchnogaeth o’u dysgu. Creda Smith (2003) os mae yna un athro a thrideg disgybl mewn dosbarth ac mae’r holl adborth yn cael eu darparu gan yr athro ni fydd gobaith o ddarparu adborth o ansawdd safonol. Yn deillio o’r feirniadaeth hyn, awgryma bod dysgwyr yn darparu adborth gwerthfawr ac yn bersonol i’r dysgwyr penodol yna. Y pwynt cyntaf y dylid ymdrin ag ef yw bod angen i athrawon modelu prosesau a strategaethau o flaen y dosbarth er mwyn sicrhau asesu cyfoedion llwyddiannus.
Un o’r agweddau allweddol ynglŷn â’r dull yma yw’r feirniadaeth tu ôl ei effeithiolrwydd o safbwynt yr athrawon a dysgwyr. Gellir dadlau wrth ystyried safbwyntiau Hattum-Janssen (2015, td. 8) bod yna tystiolaeth gryf tu ôl anfanteision o hunan asesu a chyfoedion. Fodd bynnag, yn aml mae dysgwyr gyda diffyg hyder wrth iddynt asesu ac yn gallu achosi straen arnynt. Yn ogystal â hyn, dadlau Hattum-Janssen (2015, td. 8) ymhellach wrth ystyried o safbwynt yr athrawon. Gwelir fel dull sydd yn cymryd fwy o amser ac ymdrech, mae’n cynnwys fwy o dasgau rheoli.
“Feedback is one of the most powerful influences on learning and achievement, but this impact can be either positive or negative” (Hattie a Timperley, 2007, td. 14). Yn ôl son mae’r ansawdd o adborth yn mireini chymhelliant dysgwyr. Er gwaethaf hyn, dywed Brooks et al (2019) ansawdd yr adborth yw’r pwysicaf nid cyfanswm o adborth mae’r athro yn darparu. O ganlyniad, pwysleisia’r pwysigrwydd o sicrhau bod yr adborth yn fesuradwy ar gyfer gallu pob disgybl i gyrraedd. Yn deillio o hyn, deallwn nid yw pob math o asesu yn angenrheidiol yn ffurfiol. Mae’n debygol bod gymaint o adborth yn cael ei ddarparu ar lafar yn hytrach nag ysgrifenedig. Yn ôl y dystiolaeth arfer dda, soniwyd Estyn (2016) bod yr ansawdd o adborth yn cael effaith cadarnhaol ar ddatblygiad y dysgwyr wrth iddynt adnabod eu targedau er mwyn fynd ati a gwella'r gwaith maent yn eu cyflawni.
Datblyga Hattie a Timperley (2007, td. 738) model o adborth, bwriad y model hwn oedd adnabod tri chwestiwn wrth ddarparu adborth. Yn gyntaf, ‘Sut ydw i’n gwneud?’, ‘Ble dw i’n mynd?’, a ‘Beth ddw i angen gwneud nesaf?’. Dywed Boud (1995) bod y tair cwestiwn uchod yn ddiffiniad eglur o asesu ar gyfer dysgu. Er mwyn sicrhau bod yr adborth yn ddefnyddiol mae’n hollol bwysig bod y dysgwyr yn adfyfyrio ar eu hadborth er mwyn fynd ati a datblygu a gwella eu cynnydd addysgol. Atgyfnertha Gibbs (1988) nid yw cael profiad uniongyrchol yn ddigon digonol, “Without reflecting upon this experience it may quickly be forgotten” (Gibbs, 1988, td. 1). Mae’r astudiaeth hon yn tynnu ar ymchwil pellach a chafodd ei gynnal gan ddamcaniaethwr dysgu sef Kolb (1984). Datblyga model o adfyfyrio, mae’r model hon wedi ei selio ar system o gylchdroi sydd yn pwysleisio arsylwi adfyfyriol. Pwrpas y model yw ymgymryd profiadau, dysgu wrthynt wrth adfyfyrio ar yr adborth a gwella wrthynt. Er mwyn egluro hyn gellir ystyried dysgwyr yn adfyfyrio ar yr adborth maent yn derbyn wrth eu hathrawon a cheisio mynd ati a gwella a datblygu eu cynnydd. Creda Kolb (1984) ni all plentyn dysgu o brofiadau os nad ydynt wedi arsylwi ac adlewyrchu yn ôl ar y profiad. Dengys yr holl ddadleuon o’r modelau uchod gymaint o debygolrwydd yn ei syniadau a gellir cysylltu â chyd-destun iawn mewn dosbarth, er enghraifft mae athrawon yn adfyfyrio are u cynnydd ac adborth fel rhan o Asesu ar Gyfer Dysgu. Mae’r dadleuon a roddwyd ger bron yn awgrymu bod adfyfyrio yn cymryd rhan allweddol yn dysgu ac addysgu.
Yn ôl beirniadaeth, mae athrawon yn debygol o gymysgu adborth gyda chyngor. Fodd bynnag, ni fydd cymeradwyaeth syml yn helpu’r dysgwr i wella ei pherfformiad addysgol. Felly, mae’n hanfodol bod yr athrawon yn dilyn cynllun asesu ar gyfer dysgu glir. Dadlau Nicholas (2012) er mwyn sicrhau bod yr adborth yn ddefnyddiol i’r dysgwyr mae angen sicrhau eu bod yn deall yr hyn sydd angen iddynt wella.
Feedback to any pupil should be about the particular qualities of his or her work, with advice on what he or she can do to improve and should avoid comparisons with other pupils.
                                                                                          (Black a Wiliam, 1998, td. 9)
Wrth ymhelaethu o’r dyfyniad uchod ystyria pwysigrwydd o sicrhau bod adborth yn hollol bersonol i bob unigolyn er mwyn sicrhau bod y targedau ac adborth yn fesuradwy ar eu cyfer.
Yr ystyriaeth nesaf ymysg Asesu ar Gyfer Dysgu yw ansawdd y cwestiynu. Cwestiynu yw’r grym y tu ôl i ddatblygu meddwl ac asesu ar gyfer dysgu yn yr ystafell ddosbarth” (Llywodraeth Cymru, 2010, td. 24). Pwysleisia’r dilyniad uchod pwysigrwydd o ddefnyddio cwestiynau a ffocysu ar y cwestiynau addas ar gyfer pob disgybl yn ôl eu gallu. Yn ôl Spendlove (2009, td. 32) mae addysg yn fwy na dysgu plant am ffeithiau, mae i gyd yn seiliedig ar gwestiynau cymhleth. Mae cwestiynu yn rhan hanfodol o Asesu ar Gyfer Dysgu, noda Llywodraeth Cymru (2010, td. 16) mae cwestiynau o ansawdd uchel yn arwain at ddatblygiad o gyfathrebu a siarad uchel. Er mwyn sicrhau bod ymatebion cadarnhaol ac effeithiol, mae angen sicrhau bod y disgyblion ac athrawon yn ymwybodol o ofynion gwybyddol y cwestiynau a ofynnir. Dadlau Llywodraeth Cymru (2010, td. 25) ymhellach wrth nodi bod angen i’w cwestiynau fod yn bwrpasol ac yn glir. Mae cwestiynu yn allweddol er mwyn adfyfyrio ar yr hyn a ddysgir ac er mwyn pwysleisio deallusrwydd y disgyblion ac athrawon. Fel y noda Black a Wiliam (1998) ‘Mae’n hanfodol bod unrhyw ddeialog yn ysgogi myfyrio meddylgar lle mae pob dysgwr yn cael ei annog i gymryd rhan’.
“Bloom’s taxonomy is a hierarchical, six-tiered model of classifying thinking based on specific cognitive levels of complexity, starting from the simplest to most complex” (Frey, 2018, td. 74). Mae’r hierarchaidd yn galluogi dilyniant mewn cwestiynu. Mae’n debygol bod athrawon yn ymwybodol ac wedi arfer gyda Thacsonomeg Bloom i gynorthwyo eu cwestiynau. Mae’r lefelau o Dacsonomeg Bloom yn galluogi’r dysgwyr i gael mewnwelediad o’r wers wrth gwestiynu hyd at werthuso wrth ymateb at gwestiynau. Er enghraifft, dyma le disgwylir i ddysgwyr asesu’r wybodaeth a ddysgir a dod i gasgliad amdano. Noda Lewis (d.d.) yna cydgysylltiad clir rhwng cwestiynu â Thacsonomeg Bloom, mae’r hierarchaidd yn cael ei ddefnyddio yn seiliedig a’r gallu a deallusrwydd y disgyblion. Mae’r hierarchaidd wedi ei rhannu mewn i chwe rhan.
Dadlau Llywodraeth Cymru (2010, td. 2) bod asesu ar gyfer dysgu yn ddull sydd yn ehangu a datblygu meddwl disgyblion. “Mae addysgeg ym maes datblygu meddwl yn gorgyffwrdd i raddau helaeth ag egwyddorion asesu ar gyfer dysgu” (Llywodraeth Cymru, 2010, td. 3).
Wrth ymhelaethu o’r dyfyniad uchod gwelir cydgysylltiad clir rhwng asesu ar gyfer dysgu a datblygu meddwl. Diffinia datblygu meddwl fel proses o ddatblygu systemau o syniadau sydd yn eu helpu disgyblion i gaffael dealltwriaeth helaeth. O ganlyniad, maent yn darparu cyfleoedd iddynt ddarganfod byd o’u cwmpas a gwneud synnwyr ohono. Dengys canlyniadau’r astudiaeth Estyn (2018) mai effaith arwyddocaol caiff datblygu meddwl ar ddeilliannau dysgwyr. Mae’n hanfodol bod athrawon yn darparu cyfleoedd i ddatblygu meddwl dysgwyr ar draws y cwricwlwm. Dengys yr holl ddadleuon fod asesu ar gyfer dysgu yn elfen allweddol o Gwricwlwm i Gymru a’r Fframwaith Llythrennedd a Rhifedd. I gloi, mynna Black a Wiliam (1998) y brif ddadl ymysg y dull hwn yw bydd safonau yn cynyddu os fydd yr athrawon a disgyblion yn dilyn strwythur a pholisi Asesu ar Gyfer Dysgu yn gyson


3. Casgliad 
Mae canfyddiadau’r astudiaeth hon â nifer o oblygiadau pwysig o ran ymarfer yn y dyfodol. Wrth dynnu tua’r terfyn, mae’r holl wybodaeth dw i wedi dadansoddi a gwerthuso’n feirniadol o’r amrediad o lenyddiaeth ar Asesu ar Gyfer Dysgu wedi fy ngalluogi i ddatblygu fy nealltwriaeth ymhellach. Cysylltaf yr ymchwil i resymeg ac athroniaeth tu ôl i’r digwyddiadau critigol â rôl yr ymarferydd adfyfyriol yng Nghymru a’r Safonau Proffesiynol Newydd ar gyfer Addysgu ac Arweinyddiaeth. Wrth gasglu fy holl ganfyddiadau dealla’r dylanwad caiff asesu ar gynnydd a datblygiad dysgwyr.
Yn dilyn yr ymchwil hon, ystyriwyd yr holl wybodaeth a chasglwyd a defnyddia ar lawr y dosbarth. Yn symud ymlaen at y camau nesaf yn fy natblygiad byddaf yn sicrhau fy mod yn defnyddio polisi asesu'r ysgol dw i ar leoliad ar lawr y dosbarth ac wrth farcio gwaith y dysgwyr. Hynny yw, pwysleisia’r polisi ar lawr y dosbarth yn weledol i’r dysgwyr fod yn ymwybodol ohono. Er gwaethaf hyn, wrth i mi ddysgu cyfnod gwahanol yn yr ail ran o fy lleoliad bwriadwyd i adfyfyrio ar y technegau a ddefnyddiwyd yn y rhan cyntaf a datblygu o rain ymhellach ac yn fwy dwys wrth i mi symud i Gyfnod Allweddol dau. Canolbwyntiaf i bwysleisio asesu anffurfiol a ffurfiol yn drylwyr er mwyn sicrhau bod y dysgwyr yn deall beth yw asesu a sut yr ydym yn gweithredu er mwyn iddynt fod yn hyderus a chyfforddus. Cred Beadle (2010) bod asesu ar gyfer dysgu yn angenrheidiol ar gyfer datblygu cynnydd y dysgwyr ac mae angen gweithredu’r strategaethau'r dull yma yn barhaus.
Down i’r casgliad ei bod yna cysylltiad clir â rôl yr ymarferydd adfyfyriol yng Nghymru a’r Safonau Proffesiynol Newydd ar gyfer Addysgu ac Arweinyddiaeth. Noda yn Ddeddf Addysg Cymru (2014) bwriad y safonau yma yw cyfrannu at wella safonau addysgu ac ansawdd y dysgu yng Nghymru. O ganlyniad, gwelir pwysigrwydd o ddilyn a datblygu’r safonau yma. Wrth symud ymlaen a datblygu ym mhroffesiynol fel darpar athrawes, bwriadwyd i ddatblygu amrediad o safonau yn gysylltiedig â datblygu Asesu ar Gyfer Dysgu. Arddangoswyd yn glir agweddau ac ymddygiadau proffesiynol wrth i mi gymryd cyfrifoldeb personol wrth ddatblygu yn broffesiynol. Cred bod yn hollol bwysig fy mod yn dangos ymrwymiad personol cryf i’r egwyddorion sylfaenol. Bwriadwyd i wneud y mwyaf o botensial pob dysgwyr wrth fyfyrio ar ei chynnydd ac asesu er mwyn datblygu ymhellach. “Mae’r athro yn sicrhau’n gyson y deilliannau gorau i ddysgwyr drwy fireinio dulliau addysgu’n raddol, dylanwadau ar ddysgwyr a hybu dysgu” (Llywodraeth Cymru, 2018, td. 2).
Wrth i mi dreiali’r strategaethau asesu ar gyfer dysgu ar lawr y dosbarth byddaf yn datblygu’r safon o fyfyrio ar ddysgu. Hynny yw, wrth i mi gynllunio gwersi arddangoswyd ymwybyddiaeth glir o bwysigrwydd hybu dysgwyr i asesu a myfyrio yn hyderus ar y gwaith maent y neu gyflawni. Creda Tripp (1993) bod adfyfyrio gyda manylder o’n ddatblygiad yn galluogi i unigolion ehangu eu dealltwriaeth o’r datblygiad. Atgyfnertha syniadau Tripp (2011) at Safonau Proffesiynol gan eu bod yn ddyletswydd i athrawon cofnodi ac adrodd gyda’r bwriad o ddatblygu addysg dysgwyr.
Wrth dynnu tua’r terfyn ac adfyfyrio ar yr holl dystiolaeth o fy Mhasbort Dysgu Proffesiynol ac yr ymchwil pellach o’r aseiniad hwn mae wedi ehangu fy nealltwriaeth ymysg safbwyntiau a dadleuon o ran dimensiwn yr agwedd o asesu. Atgyfnertha Rodgers (2002) pwysigrwydd o adfyfyrio wrth nodi bod meddwl yn adfyfyriol yn hanfodol i addysg athrawon a disgyblion. O ganlyniad, ystyria model o adfyfyrio a ddatblygwyd gan Kolb (1984) sydd yn seiliedig ar adfyfyrio ar ein profiadau a datblygu ohonynt. Bwriad y model yw ymgymryd profiadau, dysgu wrthynt ac ystyried y profiadau wrth adfyfyrio. Wrth ystyried modelau adfyfyriol gellir cysylltu â gweithdrefnau athrawon, gwelir cysylltiadau clir rhwng strategaethau asesu ac adfyfyrio.
Wedi ystyried yr holl ddadleuon a’r holl gasgliadau awgryma yn yr adolygiad llenyddiaeth mai asesu yw craidd o addysg. Mae asesu ar gyfer dysgu wedi cymryd rhan allweddol yn addysg dros y blynyddoedd, mae disgyblion wedi derbyn cymorth ac adborth o ansawdd gwell. Dadlau Clarke (2001) mae asesu wedi’u weithredu yn effeithiol wrth gynyddu safonau ar draws y cwricwlwm. O ganlyniad, mae disgyblion dyddiau yma yn cael eu hannog a grymuso i gymryd fwy o gyfrifoldeb yn eu haddysg. Ategir at y pwyntiau uchod wrth gysylltu â’r pedwar diben o’r Cwricwlwm i Gymru, i baratoi a datblygu plant Gymru i fod yn uchelgeisiol, egwyddorol, hyderus a fentrus yn y byd yma (Llywodraeth Cymru, 2015).
Nifer o geiriau: 3,032. 

